
REFERAT
privind aprobarea Acordului privind cooperarea oraşelor Timişoara şi Szeged în domeniul dezvoltării locale.
Cooperare între grădinile zoologice din cele două oraşe
În scopul consolidării relaţiilor de cooperare dintre oraşele Timişoara şi Szeged, în concordanţă cu Protocolul de Cooperare şi  Înfrăţire, semnat la data de 27 ianuarie 1998, Consiliul Local al Municipiului Timişoara şi Consiliul Local al Oraşului Szeged şi-au propus semnarea Acordului

privind cooperarea oraşelor Timişoara şi Szeged în domeniul dezvoltării locale. Cooperare între grădinile zoologice din cele două oraşe.
Având în vedere iniţiativa Municipiului Timişoara de a extinde şi de a reamenaja Grădina Zoologică din Pădurea Verde şi necesitatea conformării uzanţelor internaţionale privind ţinerea animalelor în captivitate, dată fiind experienţa oraşului Szeged în administrarea propriei sale grădini zoologice, prin semnarea acestui Acord autorităţile locale din cele două oraşe işi propun crearea unui cadru care să permită colaborarea între cele două grădini zoologice, prin schimburi de experienţă, de animale şi alte activităţi între acestea. 
Având în vedere aspectele menţionate mai sus;

În conformitate cu prevederile art. 41 din Legea tratatelor nr. 590/2003, ale art. 11, alin.3, art.16, art. 36, alin.2, lit.(e), alin. 7, lit. (c), ale art. 45, alin. (2) din Legea administraţiei publice locale nr. 215/2001, republicată,
Propunem:

Aprobarea Acordului privind cooperarea oraşelor Timişoara şi Szeged în domeniul dezvoltării locale. Cooperare între grădinile zoologice din cele două oraşe

Şef Serviciu D.L.I.E.

